Скандынаўскія краіны
**Канферэнцыя каталіцкіх біскупаў Скандынавіі** (лац.: Conferentia Episcopalis Scandiae, CES) — калегіяльны орган царкоўна-адміністрацыйнага кіравання Рымска-Каталіцкай царквы ў Даніі, Ісландыі, Нарвегіі, Фінляндыі і Швецыі. Канферэнцыя каталіцкіх біскупаў Скандынавіі ажыццяўляе вызначаныя пастырскія функцыі, накіраваныя на вырашэнне літургічных, дысцыплінарных і іншых пытанняў, уласцівых каталіцкай абшчыне скандынаўскіх краін. Вышэйшым органам Канферэнцыі каталіцкіх біскупаў Скандынавіі з'яўляецца агульны сход біскупаў скандынаўскіх краін. Рашэнні канферэнцыі каталіцкіх біскупаў Скандынавіі зацвярджаюцца Рымскім Папам.

Гісторыя
--------

У 1923 годзе адбылася сустрэча ардынарыя стакгольмскай дыяцэзіі біскупа Іаханеса Эрыка Мюлера, ардынарыя апостальскага вікарыята Даніі біскупа Іосіфам Брэмсом і ардынарыя апостальскага вікарыята Нарвегіі Іаханеса Олафа Сміта. Падчас гэтай сустрэчы вырашаліся пытанні пра становішча жаночых манаскіх кангрэгацый у Скандынавіі і падрыхтоўкі да візіту прэфекта Кангрэгацыі распаўсюджання веры кардынала Вілема Марынуса ван Росума. На гэтай сустрэчы таксама было вырашана правесці ў хуткім часе Сінод.

12 жніўня 1923 года ў Стакгольме адбыўся першы этап Сінода біскупаў скандынаўскіх краін. Падчас сінадальнага сходу біскуп Іаханес Эрык Мюлер прапанаваў стварыць царкоўны адміністрацыйны орган, цэнтр якога знаходзіўся б у Капенгагене. Другі этап Сінода адбыўся 15 жніўня 1923 года ў Хельсінкі, на якім абмяркоўвалася пытанне стварэння агульнай духоўнай семінарыі для дыяцэзій скандынаўскіх краін.

У лютым 1924 года адбылася інфармацыйная сустрэча, да якой далучыўся ардынарый апостальскай прэфектуры Ісландыі біскуп Марцін Мёйленберг.

У жніўні 1932 года ў рамках Скандынаўскага еўхарыстычнага кангрэсу адбылася яшчэ адна сустрэча біскупаў скандынаўскіх краін.

Падчас Другой сусветнай вайны Святы Прастол санкцыянаваў стварэнне пастаяннай канферэнцыі каталіцкіх біскупаў Скандынавіі. Арганізацыйная сустрэча адбылася 11 — 14 чэрвеня 1946 года. Наступныя сходы Канферэнцыі каталіцкіх біскупаў Скандынавіі праходзілі ў Осла (верасень 1951 года), Бергене (май 1960 года), Хельсінкі (27 верасня 1984 года). На канферэнцыі ў Хельсінкі было вырашана, што біскупы будуць сустракацца праз вызначаны прамежак часу.

Члены канферэнцыі
-----------------

У склад Канферэнцыі каталіцкіх біскупаў Скандынавіі ўваходзяць сем біскупаў з

| Дыяцэзіі | Краіны |
| --- | --- |
| Дыяцэзія Капенгагена | Сцяг Даніі |
| Дыяцэзія Стакгольма | Сцяг Швецыі |
| Дыяцэзія Хельсінкі | Сцяг Фінляндыі |
| Дыяцэзія Осла | Сцяг Нарвегіі |
| Тэрытарыяльная прэлатура Тромсё | Сцяг Нарвегіі |
| Тэрытарыяльная прэлатура Тронхейма | Сцяг Нарвегіі |
| Дыяцэзія Рэйк'явіка | Сцяг Ісландыі |

Арганізацыйная структура
------------------------

Канферэнцыя каталіцкіх біскупаў збіраецца адзін раз у два гады. Вышэйшым органам Канферэнцыі з'яўляецца Генеральная асамблея, якая аб'ядноўвае ўсіх каталіцкіх біскупаў Скандынавіі.

### Генеральная асамблея

На Генеральнай асамблеі вырашаюцца наступныя пытанні:

* + Дапамога пастырскай працы;
	+ Каардынацыя пастырскай дзейнасці;
	+ Экуменічныя адносіны з іншымі хрысціянскімі абшчынамі Скандынавіі;

Рашэнні, прынятыя на Генеральнай асамблеі абавязковыя для ўсіх удзельнікаў Канферэнцыі.

### Пастаянны савет

Пастаянны савет дзейнічае паміж сходамі Генеральнай асамблеі. Пастаянны савет складаецца са Старшыні і Генеральнага сакратара, якія маюць права прымаць рашэнні абавязковыя для ўсіх удзельнікаў паміж працамі Генеральных асамблей.

### Спіс старшыняў

|  | Імя | Гады старшынства | Дадатковая інфармацыя |
| --- | --- | --- | --- |
| 1 | біскуп Джон Эдвард Тэйлар | 1970—1973 | ардынарый дыяцэзіі Стакгольма |
| 2 | біскуп Паўль Версурэн | 1973—1978 | ардынарый дыяцэзіі Хельсінкі |
| 3 | біскуп Джон Вілем Нікалайсен Гран | 1978—1986 | ардынарый дыяцэзіі Осла |
| 4 | біскуп Паўль Версурэн | 1986—1998 | ардынарый дыяцэзіі Хельсінкі |
| 5 | біскуп Герхард Швенцэр | 1999—2005 | ардынарый дыяцэзіі Осла |
| 6 | біскуп Андэрс Арбареліус | з 2005 | ардынарый дыяцэзіі Стакгольма |
|

Крыніца
-------

* Annuario Pontificio, Libreria Editrice Vaticana, Città del Vaticano, 2003, ISBN 88-209-7422-3

Спасылкі
--------

* Афіцыйны сайт Архівавана 6 снежня 2013.  (англ.)